钦定古今图书集成/明伦汇编/官常典/第052卷 > 巩
## 钦定古今图书集成/明伦汇编/官常典/第052卷 > 巩

《周》同姓有巩国。

按《路史》：“巩，姬国也。”

景王二年“夏五月癸巳，尹言多、刘毅、单蔑、甘过、巩成
杀王弟佞夫。”

按《春秋》襄公三十年，尹、刘、单、甘、巩五人不书。按《左
传》：“初，王儋季卒，其子括将见王而叹。单公子愆期为
灵王御士，过诸廷，闻其叹而言曰：‘乌乎，必有此夫’！入
以告王，且曰：‘必杀之。不戚而愿大，视躁而足高，心在
他矣。不杀必害’。王曰：‘童子何知’？”及灵王崩，儋括欲立
王子佞夫，佞夫弗知。戊子，儋括围𫇭，逐成愆，成愆奔
平畤。五月癸巳，“尹言多、刘毅、单蔑、甘过、巩成杀佞夫。
括。瑕廖奔晋。”

敬王十一年“夏四月，巩氏之群子弟贼简公。”

按《春秋》不书。按《左传，定公元年》：“秋九月，周巩简公
弃其子弟而好用远人。”二年“夏四月辛酉，巩氏之群
子弟贼简公。”